
Nr. 3633/AP/09.09.2026
Solicitare ofertă de preţ


În vederea achiziţionării prin cumpărare directă, vă solicităm ca până la data de 16.09.2026 inclusiv, să transmiteţi oferta de preţ (lei fără TVA) pentru următoarele servicii:
	Nr. Crt.
	Descriere Serviciu/Produse/Piese
	UM
	Cant

	1
	Servicii de reparații și Inspecție Tehnică Periodică (ITP) pentru remorca (peridocul) O2 Malumet 2500 AE, MMA 2500 Kg, gabarit 9000x2500x1000 mm, 3 axe.
Servicii solicitate:

· Desfacere cavaleți, curățare, tratamen anti-rugină, grunduire vopsire șasiu și elemente metalice (conform certificate de înmatriculare);
· Reparații aripă metalică;
· Înlocuire anvelope (175 ER14 C 99/98N);

· Refacere sistem de iluminare (lămpi, cabluri, priză);

· Revizie sistem de frânare (curățare tambura, mecanism intern, gresare piston frână, înlocuire șufe);

· Înlocuire cuplă remorcă și roată sprijin;
· Efectuare ITP.

Serviciile vor cuprinde și transportul remorcii de la Marina Eforie Nord până la punctul de lucru al prestatorului și înapoi. Remorca nu are ITP valabil.
	serv
	1


Nota: Specificaţiile tehnice care indică o anumită origine, sursă, producţie, un procedeu special, sunt menţionate doar pentru identificarea cu uşurinţă a tipului de produs şi nu au ca efect favorizarea sau eliminarea anumitor operatori economici sau a anumitor produse. Aceste specificaţii vor fi considerate ca având menţiunea de „sau echivalent.
Criteriul de atribuire: prețul cel mai scăzut.
Oferta de preţ în lei fără TVA, trebuie să includă toate cheltuielile ocazionate de prestarea serviciilor solicitate. 
Operatorul economic va depune odată cu oferta următoarele:

· copia autorizație tehnice eliberată de către RAR din care să reiasă că este autorizat să desfășoare activități de reparații și de întreținere ale vehiculelor rutiere, autorizație valabilă la momentul prezentării;
· copia autorizație tehnică emisă de Registrul Auto Român din care să reiasă că este autorizat să execute inspecții tehnice periodice, autorizație valabilă la momentul prezentării.

Termen de prestare a serviciilor: maxim 30 de zile de la transmiterea comenzii/semnarea contractului de ambele parti.
Prestarea serviciilor se va realiza, la sediul prestatorului cu personal specializat, iar produsele folosite trebuie să fie produse noi.

Prestatorul va răspunde pentru calitatea serviciului prestat. Prestatorul este pe deplin responsabil atât de siguranța tuturor operațiunilor și procedeelor tehnologice utilizate.
În cazul apariției unor vicii ascunse după efectuarea reparației, acestea vor fi sesizate în scris operatorului economic în cel mai scurt timp după constatarea lor, prestatorul fiind obligat să remedieze defectul în maxim 48 de ore, pe cheltuială proprie.
Piesele de schimb și manopera vor fi în conformitate cu standardele și normele legale în vigoare. Prestatorul va acorda o garanție de minim 12 luni la piesele de schimb montate și minim 3 luni pentru manopera efectuată, începând cu data semnării procesului verbal de predare-primire la ieșirea din reparație. Pentru problemele apărute în perioada de garanție, datorită exploatării necorespunzătoare, precum și din alte cauze care nu sunt din vina prestatorului, acesta este exonerat de răspundere. Prestatorul remediază în perioada de garanție defecțiunile de execuție care nu au fost sesizate la recepția lucrărilor.
Se vor monta numai piese și consumabile omologate RAR. Piesele utilizate trebuie să fie certificate și sau omologate conform RNTR 9 (Ordinul Ministrului Transporturilo nr. 2131/08.12.2005 pentru aprobarea reglementărilor privind autorizarea operatorilor economici care desfășoară activități de reparații, de întreținere, de reglare, de modificări constructive, de recostrucție a vehiculelor rutiere, precum și de dezmembrare a vehiculelor scoase din uz – RNTR 9) și HG 1219/2000 privind unele măsuri de protecție a intereselor consumatorului la achiziționarea de piese de schimb auto, altele decât cele care pot afecta siguranța circulației și/sau protecția mediului.

Piesele de schimb care au fost înlocuite vor fi puse la dispoziția autorității contractante, dacă aceasta le solicită. Excepție fac piesele de sticlă, elementele de caroserie avariate grav sau repere pe care autoritatea contractantă nu le solicită.

În cazul  în care în timpul prestării serviciilor prestatorul avariază autovehiculele autorității contractante acesta se obligă să îl despăgubească pe acesta cu contravaloarea daunelor produse.
Prestatorul de servicii trebuie să respecte cerințele legale de securitate și sănătate în muncă, respectiv de protecție a mediului prevăzute de legislația în vigoare aplicabilă, fiind direct responsabil de consecințele nerespectării acestei legislații. Informații se pot obține de la următoarele adrese: www.inspectmun.ro și www.mmediu.ro. 

Oferta trebuie să fie valabilă minim 30 de zile de la data limita de depunere a ofertelor.


În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.

Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, pentru serviciile efectiv prestate, dacă recepția serviciilor este anterioară acestei date, cu menționarea în factură a codului CPV:  50112000-3;

b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei lunare ori anterior acestei date, cu menționarea în factură a codului CPV:  50112000-3.

Tarifele unitare menționate în oferta financiară sunt ferme pe toată perioada contractului și nu vor putea fi modificate nici în perioada de prelungire a contractului.

Vă solicităm să transmiteti oferta, prin e-mail pe adresa: irina.ursachi@uaic.ro, fax 0232/201148 sau depuse la Registratura Universității ”Alexandru Ioan Cuza” din Iași (Bulevardul Carol I, nr. 11, Corp A) în plic închis cu mențiunea pe plic: "Pentru achizitia de Servicii de reparații și Inspecție Tehnică Periodică (ITP) pentru remorca (peridocul) O2 ", în timpul programului de lucru al acesteia (8.00-12:30, 13:00-16.00).

Director Achiziții Publice și Urmărirea Contractelor,

Ing. Gabriela ALEXOAEI
Intocmit,

Responsabil achiziții
 Administrator financiar dr.  Irina Ursachi

	ADRESA: Iaşi, bd.Carol I nr.11, Corpul J
TELEFON: 0232201039

FAX:  0232201148
Email: irina.ursachi@uaic.ro
	Cod fiscal: 4701126

